На основу чл. 24. Закона о локалним изборима („Службени гласник РС”, бр. 129/07, 34/10 – одлука УС, 54/11, 12/20 и 16/20 - аутентично тумачење), Изборна комисија општине Владичин Хан, на седници одржаној дана 6.3.2020. године, донела је

**Р Е Ш Е Њ Е**

**ПРОГЛАШАВА СЕ** изборна листа кандидата за одборнике Скупштине општине Владичин Хан, **под редним бројем 1,** а под називом **Александар Вучић-За нашу децу.** коју је за изборе расписане за 26.4.2020. године поднела **Коалиција: Александар Вучић-За нашу децу.**

**О б р а з л о ж е њ е**

Изборна комисија општине Владичин Хан утврдила је да је овлашћено лице Коалиције: Александар Вучић-За нашу децу., Горан Младеновић, поднело, у складу са законом, благовремену и уредну изборну листу са 37 кандидата за одборнике Скупштине општине Владичин Хан на изборима расписаним за 26.4.2020. године.

Утврђено је да је уз изборну листу Александар Вучић- За нашу децу. приложена сва законом прописана документација и да је правно ваљана, као и да изборна листа испуњава услове из члана 18. став 2. и члана 20. став 3. Закона о локалним изборима, у погледу броја кандидата на изборној листи и заступљености мање заступљеног пола на изборној листи.

Уз изборну листу је у складу са чланом 18. став 2. Закона о локалним изборима, поднето укупно 229 правно ваљаних оверених изјава бирача да подржавају изборну листу Александар Вучић- За нашу децу.

У складу са наведеним, Изборна комисија општине Владичин Хан, одлучила је као у диспозитиву овог решења.

**Поука о правном средству:** Против овог решења може се поднети приговор Изборној комисији општине Владичин Хан у року од 24 часа од дана достављања решења.

Број: 013-19/5/2020

У Владичином Хану, 6.3.2020. године у 13:45 часова

**ИЗБОРНА КОМИСИЈА ОПШТИНЕ ВЛАДИЧИН ХАН**

**М.П.** **ПРЕДСЕДНИК**

**Драган Станковић**